Yhdistyneiden Kansakuntien Euroopan talouskomission (YK/ECE) sääntö N:o 93 — yhdenmukaiset hyväksymisvaatimukset, jotka koskevat etualleajosuojia, ajoneuvoja hyväksyttyä tyyppiä edustavan etualleajosuojan asentamisen osalta ja ajoneuvoja niiden etualleajosuojauksen osalta



Virallinen lehti nro L 032 , 01/02/2002 s. 0001 - 0021



Yhdistyneiden Kansakuntien Euroopan talouskomission (YK/ECE) sääntö N:o 93 - yhdenmukaiset hyväksymisvaatimukset, jotka koskevat etualleajosuojia, ajoneuvoja hyväksyttyä tyyppiä edustavan etualleajosuojan asentamisen osalta ja ajoneuvoja niiden etualleajosuojauksen osalta(1) 1 SOVELTAMISALA 1.1 Tätä sääntöä sovelletaan: 1.1.1 I OSA: N2- ja N3-luokan ajoneuvoihin asennettaviksi tarkoitettuihin etualleajosuojiin(2); 1.1.2 II OSA: tämän säännön I osan mukaisesti tyyppihyväksyttyjen etualleajosuojien asentamiseen N2- ja N3-luokan ajoneuvoihin(3); 1.1.3 III OSA: N2- ja N3-luokan ajoneuvoihin niiden etualleajosuojauksen osalta, kun ajoneuvot on varustettu etualleajosuojalla, jota ei ole erikseen hyväksytty tämän säännön I osan mukaisesti, tai kun ajoneuvot on suunniteltu ja/tai varustettu niin, että niiden osien voidaan katsoa toimivan etualleajosuojana. 1.2 N2-luokan ajoneuvojen, joiden enimmäismassa on enintään 7,5 tonnia, on ainoastaan täytettävä tässä säännössä määrätty 400 millimetrin maavaraa koskeva vaatimus. 1.3 Tämän säännön vaatimuksia ei sovelleta: 1.3.1 N2G- ja N3G-luokan maastoajoneuvoihin(4); 1.3.2 ajoneuvoihin, joiden käyttötarkoitus on ristiriidassa etualleajosuojausta koskevien säännösten kanssa. 2 TARKOITUS Tämän säännön tarkoituksena on tarjota tehokas suoja M1- tai N1-luokan(5) ajoneuvoille tämän säännön 1 kohdassa tarkoitettujen ajoneuvojen alle ajoa vastaan etutörmäystilanteessa. 3 MÄÄRITELMÄT 3.1 Tässä säännössä tarkoitetaan: 3.1.1 Ajoneuvon "enimmäismassalla" tarkoitetaan valmistajan ilmoittamaa suurinta teknisesti sallittua massaa (tämä voi olla kansallisten viranomaisten määrittelemää "sallittua enimmäismassaa" suurempi). 3.1.2 Ajoneuvon "enimmäispainolla" tarkoitetaan sitä pystysuoraa voimaa (newtoneina), joka tarvitaan saman ajoneuvon kannattamiseen silloin, kun se on kuormitettu enimmäismassaansa. 3.1.3 "Kuormaamattomalla ajoneuvolla" tarkoitetaan ajoneuvoa ajokunnossa kuormaamattomana ja ilman kuljettajaa ja matkustajia, mutta täydellisesti polttoaineella, jäähdytysnesteellä, voiteluöljyillä, työkaluilla ja vararenkaalla (jos se kuuluu ajoneuvon valmistajan toimittamiin vakiovarusteisiin) varustettuna. 3.1.4 "Etualleajosuojan hyväksynnällä" tarkoitetaan kyseisen etualleajosuojatyypin hyväksyntää 7 kohdassa esitetyt vaatimukset huomioon ottaen. 3.1.5 "Etualleajosuojan tyypillä" tarkoitetaan etualleajosuojia, jotka eivät eroa toisistaan sellaisten olennaisten ominaisuuksien kuten muodon, mittojen, kiinnityksen, materiaalien ja 4 kohdan 2 alakohdassa tarkoitettujen merkintöjen osalta. 3.1.6 "Etualleajosuojauksella" tarkoitetaan sitä, että 3.1.6.1 ajoneuvon etuosassa on erityinen etualleajosuoja; tai 3.1.6.2 ajoneuvon korin, alustan osien tai muiden osien katsotaan muotonsa ja ominaisuuksiensa puolesta täyttävän etualleajosuojan tehtävän. 3.1.7 "Ajoneuvon hyväksynnällä" tarkoitetaan ajoneuvotyypin hyväksyntää - tämän säännön II osassa hyväksyttyä tyyppiä edustavan etualleajosuojan asentamisen osalta tämän säännön I osan mukaisesti, tai - tämän säännön III osassa sen etualleajosuojauksen osalta. 3.1.8 "Ajoneuvotyypillä" tarkoitetaan ajoneuvoja, jotka eivät olennaisesti eroa toisistaan seuraavien ominaisuuksien osalta: - etumaisimman akselin leveys renkaiden uloimmasta reunasta mitattuna lukuun ottamatta renkaiden pullistumia lähellä maanpintaa, - ajoneuvon etuosan rakenne, mitat, muoto ja materiaalit siltä osin, kuin ne vaikuttavat tämän säännön asianomaisen osan vaatimuksiin, - ajoneuvoon asennetut hyväksytyt etualleajosuojat, jolloin hakemus on tehty tämän säännön II osan mukaisesti, - ajoneuvotyypin enimmäismassa. 4 HYVÄKSYNNÄN HAKEMINEN 4.1 Tyypin (ajoneuvo/etualleajosuoja) valmistajan tai tämän asianmukaisesti valtuuttaman edustajan on haettava tämän säännön osaan liittyvää hyväksyntää. 4.2 Hakemukseen on liitettävä kunkin tyypin osalta: 4.2.1 Kolmena kappaleena asiakirjat, joissa annetaan kuvaus tyypin (ajoneuvo/etualleajosuoja) teknisistä ominaisuuksista sen mittojen, linjojen ja rakennemateriaalien osalta siltä osin, kuin ne ovat tarpeen tämän säännön tarkoituksia varten. 4.2.2 Jos kyseessä on etualleajosuojatyypin näyte, kaikissa näytteen tärkeimmissä ja etualleajosuojauksen kannalta merkittävissä osissa on oltava selvästi ja pysyvästi merkittynä hakijan toiminimi tai tavaramerkki ja tyyppinimi. 4.2.3 Hyväksyttävää ajoneuvotyyppiä edustava ajoneuvo tai hyväksyttävää laitetyyppiä edustava laite on toimitettava kutakin testiä varten hyväksyntätesteistä vastaavalle tutkimuslaitokselle. 4.2.4 Tämän säännön II tai III osan mukaisten hakemusten osalta ajoneuvo, joka ei sisällä kaikkia tyyppiin kuuluvia osia, voidaan hyväksyä testattavaksi sillä edellytyksellä, että kyseisten osien puuttuminen ei vaikuta kielteisesti etualleajosuojaukseen. 4.2.5 Pisteiden P1, P2 ja P3 sijainnin osoittaminen liitteen 5 määritelmän mukaisesti. Tämän säännön I osan mukaisissa hakemuksissa on otettava huomioon II osan vaatimukset. 4.3 Tämän säännön II osan mukaisiin hakemuksiin on liitettävä: 4.3.1 ajoneuvotyyppiin asennettaviksi tarkoitettujen etualleajosuojien luettelo; 4.3.2 toimivaltaisen viranomaisen pyynnöstä on toimitettava myös tämän säännön liitteen 1 mukainen tyyppihyväksynnän ilmoituslomake kunkin etualleajosuojan osalta. 4.4 Tämän säännön II ja III osan mukaisiin hakemuksiin on liitettävä ajoneuvotyyppiä koskevat tiedot 3.1.8 kohdan määritelmän mukaisesti. 4.5 Toimivaltainen viranomainen noudattaa seuraavia hallinnollisia menettelyjä liitteen 6 mukaisesti: 4.5.1 ennen tyyppihyväksynnän myöntämistä tarkastetaan sellaisten tyydyttävien määräysten olemassaolo, joilla tuotannon vaatimustenmukaisuuden tehokkaat tarkastukset taataan; 4.5.2 seuraamukset vaatimustenmukaisuudesta poikkeavasta tuotannosta; 4.5.3 tyyppihyväksynnän muutokset tai laajennukset; 4.5.4 tuotannon lopullinen keskeyttäminen. I OSA - ETUALLEAJOSUOJIEN HYVÄKSYNTÄ 5 ETUALLEAJOSUOJAN HYVÄKSYNTÄ 5.1 Jos tämän säännön mukaisesti hyväksyttäväksi toimitettu etualleajosuoja on 6 kohdan vaatimusten mukainen, kyseiselle etualleajosuojatyypille myönnetään hyväksyntä liitteen 4 määräysten mukaisesti. 5.2 Tämän säännön mukaisen etualleajosuojatyypin hyväksynnästä tai hyväksynnän laajentamisesta tai epäämisestä on ilmoitettava vuoden 1958 sopimuksen tätä sääntöä soveltaville osapuolille tämän säännön liitteessä 1 olevan mallin mukaisella lomakkeella. 6 ETUALLEAJOSUOJIA KOSKEVAT VAATIMUKSET 6.1 Etualleajosuojan on tarjottava riittävä vastus ajoneuvon pitkittäisakselin suuntaisesti kohdistuville voimille sekä täytettävä tietyt mittavaatimukset. Nämä on osoitettava tämän säännön liitteessä 5 määriteltyjen testausmenettelyjen ja -olosuhteiden mukaisesti. 6.2 Etualleajosuojan poikittaisen palkin profiilin korkeuden on oltava vähintään 100 millimetriä N2-luokan ajoneuvojen osalta ja 120 millimetriä N3-luokan ajoneuvojen osalta. Poikittaisen palkin sivuääripäät eivät saa olla eteenpäin taivutettuja eivätkä ulkoreunoiltaan teräviä; tämä edellytys täyttyy, kun poikittaisen palkin sivuääripäät on pyöristetty ulkopuolelta ja niiden kaarevuussäde on vähintään 2,5 millimetriä. 6.3 Laite saa olla suunniteltu siten, että sen paikkaa ajoneuvon etuosassa voidaan vaihdella. Tällöin laite on voitava lukita varmasti käyttöasentoonsa niin, että tahaton siirtyminen voidaan estää. Laitteen käyttäjän on pystyttävä vaihtamaan laitteen paikkaa käyttämällä voimaa, joka on enintään 40 daN. 6.4 Kaikkien edessä olevien suoja-asennusten uloimpien pintojen on oltava olennaisilta osin sileitä tai vaakasuoraan aaltomaisia lukuun ottamatta kupumaisia pulttien tai niittien päitä, jotka saavat työntyä pinnasta esiin enintään 10 millimetriä. II OSA - AJONEUVON HYVÄKSYNTÄ HYVÄKSYTTYÄ TYYPPIÄ EDUSTAVAN ETUALLEAJOSUOJAN ASENTAMISEN OSALTA 7 HYVÄKSYTYN ETUALLEAJOSUOJAN ASENTAMISEN HYVÄKSYNTÄ 7.1 Jos tämän säännön tämän osan mukaisesti hyväksyttäväksi toimitettu ajoneuvo on varustettu hyväksytyllä etualleajosuojalla ja on 8 kohdan vaatimusten mukainen, kyseiselle ajoneuvotyypille myönnetään hyväksyntä liitteen 4 määräysten mukaisesti. 7.2 Tämän säännön mukaisen ajoneuvotyypin hyväksynnästä tai hyväksynnän laajentamisesta tai epäämisestä on ilmoitettava vuoden 1958 sopimuksen tätä sääntöä soveltaville osapuolille tämän säännön liitteessä 2 olevan mallin mukaisella lomakkeella. 8 HYVÄKSYTYN ETUALLEAJOSUOJAN ASENTAMISVAATIMUKSET 8.1 Sen ajoneuvotyypin enimmäismassa, jolle hyväksyntää haetaan, ei saa olla kunkin kyseiseen ajoneuvoon asennettavaksi tarkoitetun, hyväksytyn etualleajosuojan tyyppihyväksynnän ilmoituslomakkeeseen merkittyä arvoa suurempi. 8.2 Ajoneuvon, johon on asennettu etualleajosuoja, on täytettävä tietyt liitteessä 5 määritellyt mittavaatimukset ottaen huomioon testausolosuhteet ja etualleajosuojaa koskevaan, liitteessä 1 olevaan ilmoituslomakkeeseen merkityt tiedot. 8.3 Etualleajosuoja on asennettava ajoneuvoon siten, että ajoneuvon etumaisimmasta osasta taaksepäin etualleajosuojan etureunaan mitattu vaakasuora välimatka on enintään 400 millimetriä mistä tahansa sellaisesta kohdasta mitatulla taipumalla (liitteessä 1 oleva 9 kohta) vähennettynä, johon testivoimia on kohdistettu etualleajosuojan tyyppihyväksynnän aikana tämän säännön I osan määräysten mukaisesti ja joka on merkitty tyyppihyväksynnän ilmoituslomakkeeseen (ks. kuvat 1 ja 2). 8.4 Kyseisiä välimatkoja mitattaessa ei oteta huomioon sellaisia ajoneuvon osia, jotka ovat yli 2 metriä maanpinnan yläpuolella. 8.5 Etualleajosuojan alareunaan mitattu suurin maavara saa olla enintään 400 millimetriä liitteessä 5 olevan 2 kohdan määräysten mukaisesti mitattuna kahden pisteen P1 välillä laitteen ollessa asennettuna. Kummankin pisteen P1 ulkopuolella kyseinen korkeus saa ylittää 400 millimetriä edellyttäen, että alareuna ei ole sellaisen tason yläpuolella, joka kulkee etualleajosuojan alareunan läpi suoraan pisteen P1 alapuolella ja muodostaa 15°:n kulman vaakasuoran tason yläpuolella (ks. kuva 3). 8.6 Niiden pisteiden, joihin etualleajosuojaan tämän säännön I osan mukaisesti käytettyjä ja tyyppihyväksynnän ilmoituslomakkeeseen (liitteessä 1 oleva 8 kohta) merkittyjä testivoimia on kohdistettu, korkeus maanpinnasta saa olla enintään 445 millimetriä liitteessä 5 olevan 2 kohdan määräysten mukaisesti mitattuna. 8.7 Etualleajosuojan alareunaan mitattu suurin maavara kahden pisteen P1 välillä saa olla enintään 450 millimetriä ottaen huomioon niiden liikkeen testikuorman kohdistamisen aikana I osan mukaisesti. 8.8 Etualleajosuojan leveys ei saa missään kohdin ylittää etumaisimman akselin pyöriä peittävien lokasuojien leveyttä eikä se myöskään saa kummallakaan puolella olla yli 100 millimetriä etumaisinta akselia lyhyempi renkaiden uloimmasta reunasta mitattuna lukuun ottamatta renkaiden pullistumia lähellä maanpintaa (ks. kuva 1) eikä se saa olla kummallakaan puolella yli 200 millimetriä lyhyempi kuin ohjaamon askelmien uloimmasta reunasta mitattu etäisyys. III OSA - AJONEUVON HYVÄKSYNTÄ SEN ETUALLEAJOSUOJAUKSEN OSALTA 9 ETUALLEAJOSUOJAUKSELLA VARUSTETUN AJONEUVON HYVÄKSYNTÄ 9.1 Jos tämän säännön mukaisesti hyväksyttäväksi toimitettu ajoneuvo on varustettu 10 kohdan vaatimusten mukaisella etualleajosuojauksella, kyseiselle ajoneuvotyypille myönnetään hyväksyntä liitteen 4 määräysten mukaisesti. 9.2 Tämän säännön mukaisen ajoneuvotyypin hyväksynnästä tai hyväksynnän laajentamisesta tai epäämisestä on ilmoitettava vuoden 1958 sopimuksen tätä sääntöä soveltaville osapuolille tämän säännön liitteessä 3 olevan mallin mukaisella lomakkeella. 10 ETUALLEAJOSUOJAUKSELLA VARUSTETTUA AJONEUVOA KOSKEVAT VAATIMUKSET 10.1 N2- tai N3-luokan ajoneuvon katsotaan täyttävän 2 kohdassa tarkoitetut edellytykset, jos ajoneuvo on varustettu etualleajosuojalla, jota ei ole erikseen hyväksytty tämän säännön I osan mukaisesti, tai jos ajoneuvo on siten suunniteltu ja/tai varustettu etuosan osalta, että osien voidaan muodon ja ominaisuuksien perusteella katsoa korvaavan etualleajosuojan. Osien, joiden yhdistetyt toiminnot täyttävät seuraavat vaatimukset, katsotaan muodostavan etualleajosuojan. 10.2 Etualleajosuojan on tarjottava riittävä vastus ajoneuvon pitkittäisakselin suuntaisesti kohdistuville voimille. Etualleajosuojan on myös täytettävä tietyt mittavaatimukset. Nämä on osoitettava tämän säännön liitteessä 5 määriteltyjen testausmenettelyjen ja -olosuhteiden mukaisesti. 10.3 Tämän säännön III osan mukaisen hakemuksen osalta etualleajosuojan poikittaisen palkin (jota ei ole erikseen hyväksytty I osan mukaisesti) profiilin korkeuden on oltava vähintään 100 millimetriä N2-luokan ajoneuvojen osalta ja 120 millimetriä N3-luokan ajoneuvojen osalta. 10.4 Laite saa olla suunniteltu siten, että sen paikkaa ajoneuvon etuosassa voidaan vaihdella. Tällöin laite on voitava lukita varmasti käyttöasentoonsa niin, että tahaton siirtyminen voidaan estää. Laitteen käyttäjän on pystyttävä vaihtamaan laitteen paikkaa käyttämällä voimaa, joka on enintään 40 daN. 10.5 Etualleajosuojauksen on oltava niin luja, että testivoimien (määritelty tässä liitteessä) kohdistamisen jälkeen ajoneuvon etumaisimmasta osasta taaksepäin testijuntan kosketuspintaan ajoneuvossa mitattu vaakasuora välimatka on enintään 400 millimetriä. 10.6 Kyseisiä välimatkoja mitattaessa ei oteta huomioon sellaisia ajoneuvon osia, jotka ovat yli 2 metriä maanpinnan yläpuolella. 10.7 Etualleajosuojauksen alareunaan mitattu suurin maavara saa olla enintään 400 millimetriä liitteessä 5 olevan 2 kohdan määräysten mukaisesti mitattuna kahden pisteen P1 välillä. Kummankin pisteen P1 ulkopuolella kyseinen korkeus saa ylittää 400 millimetriä edellyttäen, että alareuna ei ole sellaisen tason yläpuolella, joka kulkee etualleajosuojauksen alareunan läpi suoraan pisteen P1 alapuolella ja muodostaa 15°:n kulman vaakasuoran tason yläpuolella (ks. kuva 3). 10.8 Etualleajosuojauksen alareunaan mitattu suurin maavara kahden pisteen P1 välillä saa olla enintään 450 millimetriä ottaen huomioon niiden liikkeen testikuorman kohdistamisen aikana. 10.9 Etualleajosuojauksen leveys ei saa missään kohdin ylittää etumaisimman akselin pyöriä peittävien lokasuojien leveyttä eikä se myöskään saa kummallakaan puolella olla yli 100 millimetriä etumaisinta akselia lyhyempi renkaiden uloimmasta reunasta mitattuna lukuun ottamatta renkaiden pullistumia lähellä maanpintaa (ks. kuva 1) eikä se saa olla kummallakaan puolella yli 200 millimetriä lyhyempi kuin ohjaamon askelmien uloimmasta reunasta mitattu etäisyys. Kuva 1 >PIC FILE= "L_2002032FI.000701.TIF"> Kuva 2 >PIC FILE= "L_2002032FI.000801.TIF"> Kuva 3 >PIC FILE= "L_2002032FI.000901.TIF"> (1) Yhdistyneiden Kansakuntien Euroopan talouskomission asetus, joka on julkaistu neuvoston päätöksen 97/836/EY 4 artiklan 5 kohdassa määrättyä menettelyä noudattaen (EYVL L 346, 17.12.1997, s. 78). (2) Ks. ajoneuvojen rakennetta koskeva konsolidoitu päätöslauselma (R.E.3, liite 7) (TRANS/SC1/WP29/78/Amend 3). (3) Ks. ajoneuvojen rakennetta koskeva konsolidoitu päätöslauselma (R.E.3, liite 7) (TRANS/SC1/WP29/78/Amend 3). (4) Ks. ajoneuvojen rakennetta koskeva konsolidoitu päätöslauselma (R.E.3, liite 7) (TRANS/SC1/WP29/78/Amend 3). (5) Ks. ajoneuvojen rakennetta koskeva konsolidoitu päätöslauselma (R.E.3, liite 7) (TRANS/SC1/WP29/78/Amend 3). LIITE 1 >PIC FILE= "L_2002032FI.001002.TIF"> >PIC FILE= "L_2002032FI.001101.TIF"> LIITE 2 >PIC FILE= "L_2002032FI.001202.TIF"> >PIC FILE= "L_2002032FI.001301.TIF"> LIITE 3 >PIC FILE= "L_2002032FI.001402.TIF"> >PIC FILE= "L_2002032FI.001501.TIF"> LIITE 4 Hyväksyntämerkkien järjestelyt 1 HYVÄKSYNTÄNUMERO 1.1 Hyväksyntänumero on annettava kullekin hyväksytylle tyypille. Sen ensimmäiset kaksi numeroa (tällä hetkellä 00) ilmoittavat muutossarjalle annetun, viimeisimpiä sääntöön tehtyjä tärkeitä teknisiä muutoksia vastaavan järjestysnumeron hyväksynnän myöntämispäivänä. Sama sopimusosapuoli ei saa antaa samaa numeroa toiselle tyypille. 1.2 Tämän säännön mukaisen tyypin hyväksynnästä tai hyväksynnän laajentamisesta tai epäämisestä on ilmoitettava vuoden 1958 sopimuksen tätä sääntöä soveltaville osapuolille tämän säännön liitteessä 1, 2 tai 3 olevan mallin mukaisella lomakkeella. 1.3 Jokaiseen tämän säännön mukaisesti hyväksytyn tyypin mukaiseen sarjaan on kiinnitettävä näkyvästi ja teknisen yksikön ollessa kyseessä paikkaan, jossa laitteen ollessa asennettuna siihen ulottuu helposti ja joka ilmoitetaan hyväksyntälomakkeessa, kansainvälinen hyväksyntämerkki, joka koostuu: 1.3.1 ympyrän sisällä olevasta 'e'-kirjaimesta, jota seuraa hyväksynnän myöntäneen maan tunnusnumero(1); 1.3.2 tämän säännön numerosta, jota seuraa "R"-kirjain, viiva ja 1.3.1 kohdassa tarkoitetun ympyrän oikealla puolella oleva hyväksyntänumero; 1.3.3 lisämerkinnästä, joka on erotettu tämän säännön numerosta pystyviivalla ja joka koostuu säännön sen osan (I, II tai III) roomalaisesta numerosta (roomalaisista numeroista), jonka mukaisesti laite tai ajoneuvo on hyväksytty. 1.4 Jos ajoneuvo on sellaisen ajoneuvotyypin mukainen, joka on hyväksytty sopimuksen liitteenä olevan yhden tai useamman muun säännön perusteella tämän säännön mukaisesti hyväksynnän myöntäneessä maassa, tämän liitteen 1.3.1 kohdassa määriteltyä merkintää ei tarvitse toistaa; tässä tapauksessa kaikkien niiden sääntöjen, joiden perusteella hyväksyntä on myönnetty tämän säännön mukaisesti hyväksynnän myöntäneessä maassa, numerot, hyväksyntänumerot ja lisämerkinnät on sijoitettava pystysarakkeisiin tämän liitteen 1.3.1 kohdassa määritellyn merkinnän oikealle puolelle. 1.5 Hyväksyntämerkin on oltava selvästi luettavissa ja pysyvä. 2 HYVÄKSYNTÄMERKKIEN JÄRJESTELYT 2.1 Malli A >PIC FILE= "L_2002032FI.001602.TIF"> a >= 8 mm 2.1.1 Edellä oleva hyväksyntämerkki osoittaa ajoneuvoon kiinnitettynä, että kyseinen ajoneuvotyyppi on etualleajosuojauksen osalta törmäystilanteessa hyväksytty Yhdistyneessä kuningaskunnassa (E11) säännön N:o 93 II osan (hyväksyttyä tyyppiä edustavan etualleajosuojan asentaminen) mukaisesti hyväksyntänumerolla 002439. Hyväksyntänumeron kaksi ensimmäistä lukua osoittavat, että hyväksyntä on myönnetty säännön N:o 93 II osan (sen alkuperäisessä muodossa) vaatimusten mukaisesti. 2.2 Malli B >PIC FILE= "L_2002032FI.001701.TIF"> a >= 8 mm 2.2.1 Edellä oleva hyväksyntämerkki osoittaa ajoneuvoon kiinnitettynä, että kyseinen ajoneuvotyyppi on hyväksytty Yhdistyneessä kuningaskunnassa (E11) säännön N:o 93 II osan ja säännön N:o 31 mukaisesti(2). Hyväksyntänumerot osoittavat, että vastaavina hyväksyntien myöntämispäivinä sääntö N:o 93 oli alkuperäisessä muodossaan ja sääntö N:o 31 sisälsi muutossarjan 02. (1) 1 Saksa, 2 Ranska, 3 Italia, 4 Alankomaat, 5 Ruotsi, 6 Belgia, 7 Unkari, 8 Tsekin tasavalta, 9 Espanja, 10 Jugoslavia, 11 Yhdistynyt kuningaskunta, 12 Itävalta, 13 Luxemburg, 14 Sveitsi, 15 (vapaana), 16 Norja, 17 Suomi, 18 Tanska, 19 Romania, 20 Puola, 21 Portugali, 22 Venäjän federaatio, 23 Kreikka, 24, 25 (vapaana), 26 Slovenia ja 27 Slovakia. Seuraavat numerot annetaan muille maille aikajärjestyksessä sitä mukaa kuin ne ratifioivat sopimuksen moottoriajoneuvojen varusteiden ja osien yhdenmukaisten hyväksymisvaatimusten ja hyväksymisen vastavuoroisesta tunnustamisesta tai liittyvät kyseiseen sopimukseen, ja Yhdistyneiden Kansakuntien pääsihteeri ilmoittaa näin annetut numerot sopimuksen sopimuspuolille. (2) Jälkimmäinen numero on ainoastaan esimerkinomainen. LIITE 5 Testausolosuhteet ja -menettelyt 1 ETUALLEAJOSUOJIEN TESTAUSOLOSUHTEET 1.1 Valmistajan pyynnöstä testi voidaan suorittaa joko: 1.1.1 sen tyypin ajoneuvolle, johon etualleajosuoja on tarkoitettu; tässä tapauksessa on noudatettava 2 kohdassa määriteltyjä edellytyksiä; tai 1.1.2 sen ajoneuvotyypin alustan osalle, johon etualleajosuoja on tarkoitettu; mainitun osan on edustettava kyseistä ajoneuvotyyppiä (kyseisiä ajoneuvotyyppejä); tai 1.1.3 jäykällä testipenkillä. 1.2 Edellä 1.1.2 ja 1.1.3 kohdassa tarkoitetuissa testeissä niiden osien, joita käytetään etualleajosuojan kiinnittämiseksi ajoneuvon alustan osaan tai jäykkään testipenkkiin, on vastattava ajoneuvoon asennetun etualleajosuojan kiinnittämiseen käytettäviä osia. 1.3 Valmistajan pyynnöstä ja teknisen tutkimuslaitoksen suostumuksella 3 kohdassa kuvailtua testausmenettelyä voidaan simuloida laskutoimituksin tai muulla vastaavalla menetelmällä edellyttäen, että sen vastaavuus osoitetaan. 2 AJONEUVOJEN TESTAUSOLOSUHTEET 2.1 Jos 3.1 kohdassa edellytettyjen testivoimien saavuttamiseksi on tarpeen, ajoneuvoa voidaan pitää paikallaan jollakin ajoneuvon valmistajan määrittämällä menetelmällä. 2.2 Mitat on otettava ajoneuvon ollessa seuraavassa tilassa: 2.2.1 ajoneuvo on kuormaamaton; 2.2.2 ajoneuvo lepää vaakasuoralla, tasaisella, jäykällä ja sileällä pinnalla; 2.2.3 etupyörät on suunnattu suoraan eteenpäin; 2.2.4 renkaat on täytetty ajoneuvon valmistajan suosittelemaan ilmanpaineeseen; 2.2.5 hydropneumaattisella, hydraulisella tai pneumaattisella jousituksella tai automaattisella kuorman mukaan toimivalla tasonsäätölaitteistolla varustetut ajoneuvot ovat ajoneuvon valmistajan määrittämässä tavanomaisessa ajokunnossa. 3 TESTAUSMENETTELY 3.1 Pisteet P1 sijaitsevat enintään 200 millimetriä etuakselin renkaiden uloimpia reunoja sivuavista pitkittäistasoista lukuun ottamatta renkaiden pullistumia lähellä maanpintaa; pisteet P2 ovat symmetriset ajoneuvon pitkittäiskeskitason suhteen ja sijaitsevat 700-1200millimetrin päässä toisistaan. Tarkan sijainnin määrittää valmistaja. 3.2 Ajoneuvon valmistajan on määritettävä pisteiden P1 ja P2 korkeus maanpinnasta siten, että ne ovat laitteen etuosaa rajaavien linjojen sisäpuolella. Korkeus ei kuitenkaan saa ylittää 445 millimetriä ajoneuvon ollessa kuormaamattomana. P3 on ajoneuvon pystysuoralla pitkittäiskeskitasolla (ks. säännön kuva 1). 3.3 Jäljempänä määritetyt testivoimat on kohdistettava kaikkiin testipisteisiin samalle ajoneuvolle tai laitteelle tai valmistajan/edustajan pyynnöstä eri ajoneuvoille tai laitteen näytekappaleille tehtävissä erillisissä testeissä. 3.3.1 Jos etualleajosuojauksen kannalta tärkeät ajoneuvon rakenteet ja osat sijaitsevat huomattavan symmetrisesti ajoneuvon pitkittäiskeskitasoon nähden, pisteiden P1 ja P2 testit tehdään ainoastaan yhdelle sivulle. 3.3.2 Testattaessa voimat kohdistetaan mahdollisimman nopeasti, ja laitteen tai ajoneuvon on kestettävä seuraavissa kohdissa tarkoitettuja voimia vähintään 0,2 sekunnin ajan. 3.3.3 Vaakasuora voima, joka vastaa 50:tä prosenttia ajoneuvon tai tarkoitetun ajoneuvotyypin (tarkoitettujen ajoneuvotyyppien) enimmäispainosta, mutta joka ei kuitenkaan ole suurempi kuin 80 x 103 N, on kohdistettava peräkkäin molempiin pisteisiin P1. 3.3.4 Vaakasuora voima, joka vastaa 100:aa prosenttia ajoneuvon tai tarkoitetun ajoneuvotyypin (tarkoitettujen ajoneuvotyyppien) enimmäispainosta, mutta joka ei kuitenkaan ole suurempi kuin 160 x 103 N, on kohdistettava peräkkäin molempiin pisteisiin P2. Jos laite ei ole yhtenäinen ja sen poikkipinta-alaa kahden pisteen P2 välillä on pienennetty, testejä jatketaan kohdistamalla pisteeseen P3 samanlainen vaakasuora voima kuin pisteisiin P1. 3.4 Kaikkien testipisteiden suurimmat vaakasuorat ja pystysuorat siirtymät edellä mainittujen voimien kohdistamisen aikana on merkittävä ylös ja suurin on kirjattava ilmoituslomakkeeseen. 3.5 Kun tehdään käytännön testi edellä tarkoitetun vaatimustenmukaisuuden tarkastamiseksi, seuraavat edellytykset on täytettävä: 3.5.1 tämän säännön III osan mukaisten hakemusten osalta etualleajosuojan (jota ei ole erikseen hyväksytty I osan mukaisesti) on oltava kytkettynä ajoneuvon alustan sivupalkkeihin tai niitä korvaaviin osiin tai rakenteeseen, jolla on osoitettu olevan vastaavat suoritusominaisuudet; 3.5.2 määritetyt voimat on kohdistettava sopivasti (esimerkiksi kardaaninivelillä) nivellettyjen junttien avulla ajoneuvon pitkittäiskeskitason suuntaisesti pinnan kautta, jonka korkeus on enintään 250 millimetriä (valmistajan on annettava tarkka korkeus ja leveys) ja leveys enintään 400 millimetriä ja jonka kaarevuussäde on 5 millimetriä ± 1 millimetriä pystysuuntaisilla reunoilla; pinnan keskipiste asetetaan peräkkäin pisteisiin P1, P2 ja P3. LIITE 6 Tuotannon vaatimustenmukaisuus ja muut hallinnolliset menettelyt 1 TUOTANNON VAATIMUSTENMUKAISUUS 1.1 Tämän säännön mukaisesti hyväksytyt etualleajosuojat ja ajoneuvot on valmistettava tyyppihyväksyntää vastaavasti niin, että ne täyttävät tämän säännön vaatimukset. 1.2 Jotta voidaan tarkastaa 1.1 kohdassa tarkoitettujen vaatimusten täyttyminen, valmistusta on valvottava asianmukaisesti. 1.3 Hyväksyntätodistuksen haltijan on erityisesti: 1.3.1 varmistettava, että menettelyt ajoneuvon tai laitteen laadun tehokasta tarkastusta varten ovat olemassa; 1.3.2 saatava käyttöönsä kunkin hyväksytyn tyypin vaatimustenmukaisuuden tarkastukseen tarvittava testausaineisto; 1.3.3 tallennettava tiedot testaustuloksista ja liitteenä olevista asiakirjoista, joiden on oltava saatavissa yhdessä hallintoviranomaisen kanssa sovittavan jakson ajan; 1.3.4 analysoitava kunkin testityypin tulokset tarkastaakseen ja varmistaakseen ajoneuvon tai laitteen ominaisuuksien pysyvyyden, sallien kuitenkin teollisessa tuotannossa esiintyvät vaihtelut; 1.3.5 varmistettava, että kullekin ajoneuvo- tai laitetyypille suoritetaan riittävässä määrin tarkistuksia ja testejä, jotka koskevat etualleajosuojauksesta huolehtivien osien sekä etualleajosuojauksen asentamisessa ajoneuvoon tarpeellisten osien mittoja, materiaaleja ja suorituskykyä; 1.3.6 huolehdittava, että kaikki näyte- tai testikappalesarjat, jotka testien perusteella näyttävät poikkeavan vaatimustenmukaisuudesta, johtavat uuteen näytteenottoon ja testiin. Kaikki tarpeelliset toimenpiteet on toteutettava, jotta vastaava tuotanto saadaan jälleen vaatimustenmukaiseksi. 1.4 Tyyppihyväksynnän myöntänyt toimivaltainen viranomainen voi milloin tahansa tarkastaa kuhunkin tuotantoyksikköön sovellettavat vaatimustenmukaisuuden tarkastusmenetelmät. 1.4.1 Kussakin tarkastuksessa testiä ja tuotannon valvontaa koskevat asiakirjat on esitettävä vierailevalle tarkastajalle. 1.4.2 Tarkastaja voi ottaa satunnaisnäytteitä, jotka testataan valmistajan laboratoriossa. Näytteiden vähimmäismäärä voidaan määrätä valmistajan omien tarkastusten tulosten perusteella. 1.4.3 Jos näyttää siltä, että laatutaso ei ole tyydyttävä tai että edellä 1.4.2 kohdan soveltamiseksi suoritettujen testien oikeellisuus on tarpeellista tarkastaa, tarkastaja valitsee näytteet, jotka lähetetään tyyppihyväksyntätestit suorittaneelle tutkimuslaitokselle. 1.4.4 Toimivaltainen viranomainen saa suorittaa kaikki tässä säännössä määrätyt testit. 1.4.5 Toimivaltaisen viranomaisen valtuuttamat tarkastukset on tavallisesti suoritettava kerran kahdessa vuodessa. Jos jonkin tarkastuksen aikana saadaan negatiivisia tuloksia, toimivaltaisen viranomaisen on varmistettava, että kaikki tarvittavat toimenpiteet toteutetaan, jotta tuotannon vaatimustenmukaisuus saavutettaisiin uudelleen mahdollisimman nopeasti. 2 SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA 2.1 Tämän säännön mukaisesti etualleajosuojalle tai ajoneuvolle myönnetty hyväksyntä voidaan peruuttaa, jos edellä asetetut vaatimukset eivät täyty tai jos suojaa ei ole hyväksytty tässä säännössä määrätyssä testissä. 2.2 Jos tätä sääntöä soveltava sopimuksen osapuoli peruuttaa aiemmin myöntämänsä hyväksynnän, sen on viipymättä ilmoitettava asiasta tätä sääntöä soveltaville sopimuksen muille osapuolille tämän säännön liitteessä 1, 2 tai 3 esitetyn mallin mukaisella ilmoituslomakkeella. 3 HYVÄKSYNNÄN MUUTOS JA LAAJENNUS 3.1 Kaikista etualleajosuoja- tai ajoneuvotyyppiin tehtävistä muutoksista on ilmoitettava tyypin hyväksyneelle hallintoviranomaiselle. Kyseinen viranomainen voi: 3.1.1 joko arvioida, että tehdyillä muutoksilla ei todennäköisesti ole merkittävää kielteistä vaikutusta ja että joka tapauksessa etualleajosuoja tai ajoneuvo on edelleen vaatimustenmukainen; tai 3.1.2 vaatia uuden testausselosteen testien suorittamisesta vastaavalta tutkimuslaitokselta. 3.2 Hyväksynnän vahvistamisesta tai epäämisestä on ilmoitettava muutokset eritellen tätä sääntöä soveltaville sopimuksen osapuolille tämän säännön liitteessä 1, 2 tai 3 olevan mallin mukaisella lomakkeella. 3.3 Hyväksynnän laajennuksen myöntävän toimivaltaisen viranomaisen on annettava kyseiselle laajennukselle sarjanumero ja ilmoitettava asiasta tätä sääntöä soveltaville vuoden 1958 sopimuksen muille osapuolille tämän säännön liitteessä 1, 2 tai 3 esitetyn mallin mukaisella ilmoituslomakkeella. 4 LOPULLISESTI KESKEYTETTY TUOTANTO Jos hyväksynnän haltija täysin lopettaa tämän säännön mukaisesti hyväksytyn alleajosuojatyypin tai ajoneuvon alleajosuojaustyypin valmistuksen, hänen on ilmoitettava asiasta hyväksynnän myöntäneelle viranomaiselle. Asianmukaisen ilmoituksen saatuaan kyseisen viranomaisen on ilmoitettava asiasta tätä sääntöä soveltaville vuoden 1958 sopimuksen muille osapuolille tämän säännön liitteessä 1, 2 tai 3 esitetyn mallin mukaisella ilmoituslomakkeella. 5 HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINTOVIRANOMAISTEN NIMET JA OSOITTEET Tätä sääntöä soveltavien, vuoden 1958 sopimuksen osapuolien on ilmoitettava Yhdistyneiden Kansakuntien sihteeristölle hyväksyntätesteistä vastaavien teknisten tutkimuslaitosten sekä niiden hallintoviranomaisten nimet ja osoitteet, jotka myöntävät hyväksynnän ja joille muissa maissa myönnetyn hyväksynnän tai hyväksynnän laajentamisen, epäämisen tai peruuttamisen taikka lopullisesti keskeytetyn tuotannon varmistavat lomakkeet on lähetettävä.